Castra praetoria

Castra Praetoria oli Roomassa sijainnut pretoriaanikaartin kasarmialue. Historioitsija Suetoniuksen mukaan pretoriaaniprefekti Lucius Aelius Sejanus rakennutti kasarmit vuonna 23.

Kasarmit sijaitsivat Rooman ulkopuolella, ja ne oli ympäröity vankoilla tiilimuureilla. Alueen koko oli 440 x 380 metriä. Myöhemmin kasarmin suojavallit yhdistettiin Aurelianuksen kaupunginmuuriin, ja osa Castra Praetorian muureista on näkyvissä edelleen.

Keisari Konstantinus Suuri hajotti pretoriaanikaartin vuonna 312 ja hävitti myös Castra Praetorian.

Luokka:Antiikin Rooman kaupungin rakennukset ja rakennelmat
Luokka:Rooman entiset rakennukset ja rakennelmat